ພວກກໍ່ການຮ້າຍ ໂຈມຕີຢູ່ 3 ທະວີບ ເຮັດໃຫ້ ຫຼາຍສິບຄົນ ເສຍຊີວິດ
ພວກກໍ່ການຮ້າຍ ໂຈມຕີຢູ່ຝຣັ່ງ ຕູນີເຊຍ ແລະຄູເວດ ເຮັດໃຫ້ຫລາຍສິບຄົນ ເສຍຊີວິດ ແລະອີກຈຳນວນນຶ່ງ ບາດເຈັບ .
ນາຍົກລັດຖະມົນຕີຝຣັ່ງ ເຕືອນໃນວັນເສົາມື້ນີ້ວ່າ ຝຣັ່ງຄາດວ່າ ອາດຈະມີການໂຈມຕີຕື່ມອີກຂອງພວກກໍ່ການຮ້າຍຫຼັງຈາກໄດ້ ມີການໂຈມຕີກໍ່ການຮ້າຍ 3 ຄັ້ງໃນວັນສຸກວານນີ້ຊຶ່ງມີຂຶ້ນບໍ່ພຽງ ແຕ່ຢູ່ໃນປະເທດຝຣັ່ງທໍ່ນັ້ນ ແຕ່ຍັງເກີດຂຶ້ນ ທີ່ປະເທດຕູນີເຊຍ ແລະຄູເວດນຳດ້ວຍ ທ່ານ Manuel Valls ກ່າວວ່າ “ຄຳຖາມບໍ່ແມ່ນວ່າຈະມີການ ໂຈມຕີຕື່ມອີກບໍ? ແຕ່ແມ່ນເວລາໃດ ” ພວກຜູ້ນຳຂອງໂລກ ໄດ້ຮ່ວມກັນປະນາມຕໍ່ການໂຈມຕີທີ່ເກີດຂຶ້ນຢູ່ໃນທັງສາມທະ ວີບໃນມື້ວັນສຸກວານນີ້ທີ່ເຮັດໃຫ້ມີຜູ້ເສຍຊີວິດຫລາຍສິບຄົນ ພາຍໃນເວລາບໍ່ເທົ່າໃດຊົ່ວໂມງ ທຳນຽບຂາວໄດ້ກ່າວເຖິງການໂຈມຕີດັ່ງກ່າວນີ້ວ່າ ຫ້ຽມໂຫດທີ່ສຸດໂດຍກ່າວຢູ່ໃນຖະແຫຼງ ການສະບັບນຶ່ງ ທີ່ນຳອອກເຜີຍແຜ່ບໍ່ດົນຫລັງຈາກທີ່ໄດ້ມີການໂຈມຕີວ່າ “ການກໍ່ການຮ້າຍ ແມ່ນບໍ່ມີບ່ອນໃຫ້ຢູ່ ບໍ່ວ່າຢູ່ໃນສັງຄົມໃດກໍຕາມ ” ໃນຕອນເຊົ້າຂອງວັນສຸກວານນີ້ມືປືນ 2 ຄົນໄດ້ບຸກເຂົ້າໄປໃນໂຮງແຮມຕາກອາກາດແຄມ ຝັ່ງທະເລແຫ່ງນຶ່ງ ໃນເມືອງ Sousse ຂອງຕູນີເຊຍ ໂດຍໄດ້ສັງຫານ 38 ຄົນ ສ່ວນໃຫຍ່ ແມ່ນເປັນຊາວອັງກິດ ກ່ອນທີ່ຈະຖືກຂັດຂວາງ ນາຍົກລັດຖະມົນຕີ Habib Essid ກ່າວ ວ່າ ທ່ານໄດ້ສັ່ງໃຫ້ປິດວັດຕ່າງໆຂອງສາສະໜາອິສລາມ ທີ່ຢູ່ນອກການຄວບຄຸມຂອງກະ ຊວງກິດຈະການສາສະໜາ ທ່ານເວົ້າວ່າ “ບໍ່ມີວັດໃດ ທີ່ບໍ່ປະຕິບັດຕາມກົດໝາຍ ຈະໄດ້ ຮັບການໂຍະຍານ ຜ່ອນຜັນ ” ຢູ່ຄູເວດ ຜູ້ໂຈມຕີສະຫຼະຊີບຄົນນຶ່ງ ໄດ້ບີບຄະນວນລະເບີດໃຫ້ແຕກຂຶ້ນຢູ່ທີ່ວັດຂອງຊາວ ຊີໄອທ໌ທີ່ແອອັດໄປດ້ວຍຜູ້ຄົນ ເຮັດໃຫ້ຫຼາຍກວ່າ 20 ຄົນເສຍຊີວິດ ແລະຢູ່ທີ່ຝຣັ່ງ ພວກໂຈມຕີໄດ້ເອົາລົດແລ່ນເຂົ້າຕຳປ້ຳນ້ຳມັນແຫ່ງນຶ່ງທີ່ມີສຳນັກງານຢູ່ສະ ຫະລັດແລະຫລັງຈາກນັ້ນກໍຕັດຫົວນັກທຸລະກິດຜູ້ເປັນເຈົ້າຂອງແລະກໍຂຽນພາສາອາຣັບ ໃສ່ກະໂຕທີ່ບໍ່ມີຫົວຂອງຜູ້ກ່ຽວຢູ່ທີ່ທາງເຂົ້າປ້ຳນ້ຳມັນ ພວກມອດໄຟໄດ້ຈັບໂຕຜູ້ຕ້ອງສົງ ໄສຊື່ວ່າທ້າວ Yassin Salhi ໃນມື້ວັນສຸກວານນີ້ ອົງການຂ່າວຝຣັ່ງກ່າວເຖິງທ້າວ Salhi ວ່າຜູ້ກ່ຽວມີອາຍຸ 35 ປີ ແຕ່ງງານແລ້ວ ແລະມີລູກ 3 ຄົນ